تل ابیض قصبه‌سینده آختاریش-یوخلاما فعالیت‌لرینی داوام ائتدیرن سوریه میللی اردوسو عسگرلری ترور تشکیلاتی ی.پ.گ / پ.کا.کا-یا مخصوص درونو دوشوروب.
تورکیه-‌نین ترور تشکیلات‌لارینا قارشی حیاتا کئچیردیگی "باریش چشمه‌سی" حرکاتی چرچیوه‌سینده تل ابیض و راس العین اطرافیندا آختاریش- یوخلاما فعالیت‌لرینی داوام ائتدیرن سوریه میللی اردوسو (آسو) ترور تشکیلاتی ی.پ.گ / پ.کا.کا-نین هوجوم‌لاریندا و بؤلگه‌ده الده دوزلتمه پارتلاییجی‌لاری محو ائتمه فعالیت‌لرینده ایندیدک 151 شهید وئریب.
سوریه میللی اردوسو عسگرلری تورکیه سلاح‌لی قوه‌لری طرفیندن کئچیریلن "باریش چشمه‌سی" حرکاتی بؤلگه‌سینده تهلوکه سیزلیگین تامینی اوچون آختاریش-یوخلاما فعالیت‌لرینه قاتیلماقدا داوام ائدیر.
حرکاتین دایاندیریلماسی ایله تل ابیض و راس العین اطرافیندا جبهه خط ‌لرینه نظارت ائدن سوریه میللی اردوسو عسگرلری ترورچولارا عاید الده دوزلتمه پارتلاییجی‌لاری محو ائتمک و تهلوکه‌سیزلیک تدبیرلریله یاناشی جبهه خط‌ لرینده ترورچولارین هوجوم‌لاری‌نین قارشی‌سینی آلماق اوچون ده فعالیت‌لرینی داوام ائتدیریر.
ساحه‌دکی سوریه میللی اردوسو قوموتانلاریندان الده ائدیلن معلوماتا گؤره، 9 اوکتبردان بری‌دیر داوام ائدن فعالیت‌لر و هوجوم‌لار نتیجه‌سینده سوریه میللی اردوسونون وئردیگی شهید سایی 151-ا چاتیب، 559 سوریه میللی اردوسو عسگری ایسه یارالانیب.
دیگر طرف‌دن تل ابیض قصبه‌سینده تهلوکه‌سیزلیک تدبیرلرینی آرتیران سوریه میللی اردوسو عسگرلری ترور تشکیلاتی ی.پ.گ / پ.کا.کا-یا مخصوص درون دوشوروب.
